### Beslutningstema

Der skal træffes beslutning om godkendelse til optagelse af kreditforeningslån og godkendelse af afledt lejeforhøjelse i forbindelse med ekstraordinære renoveringsarbejder i form af udskiftning af køkkener i afdeling 22, [adresse] 72A-80B, 82, 84A-96B og 98-102.

I henhold til politisk beslutningskompetence for Tilsynet med det støttede boligbyggeri, ligger kompetencen til at godkende udstedelse af pantebreve ved optagelse af lån og godkende huslejestigninger over 5 % af gældende husleje hos Økonomiudvalget.

### Sagsfremstilling

Salus Boligadministration har på vegne af Tønder Andelsboligforening, afd. 22 fremsendt projekt for udskiftning af køkkener i afdelingens 32 boliger. Salus Boligadministration anmoder Kommunalbestyrelsen om godkendelse til optagelse af et 20-årigt kreditforeningslån på 3.724.000 kr., og godkendelse af afledt lejeforhøjelse på 17,08 %.

Projektet er godkendt af afdelingens beboer på et ekstraordinært afdelingsmøde den 6. juni 2024. Organisationsbestyrelsen har 26. september 2024 godkendt projektet og finansiering.

Projektet er beregnet til at koste 5.723.733 kr. Det finansieres af egne henlæggelser 1.000.000 kr., tilskud gennem trækningsret 1.000.000 kr., og optagelse af kreditforeningslån 3.723.733 kr.

[adresse] afleder en lejeforhøjelse på 17,08 %. Det betyder, at et lejemål med eksempelvis en månedlig leje på 4.000 kr. stiger med 683 kr. til 4.683 kr., og et lejemål med en månedlig leje på 6.000 kr. stiger med 1.025 kr. til 7.025 kr.

Salus Boligadministration har i forbindelse med optagelse af lån hos Realkredit Danmark indhentet oplæg til forretningssamarbejde. Salus Boligadministration oplyser at der ikke skal stilles kommunal garanti i forbindelse med låneoptagelsen.

Salus Boligadministration oplyser, at der er tale om ekstraordinære renoveringsarbejder, som er nødvendige for at opretholde en nutidig standard i boligerne. Salus Boligadministration vurderer at den afledte huslejestigning ikke vil have en negativ effekt på fremtidig udlejning, ligesom der er tale om en attraktiv afdeling uden tomgang.

Økonomi

### Lovgrundlag

Lov om almene boliger § 29, og Driftsbekendtgørelsen § 79.

### Indstilling Fagchefen for Politik og Strategi indstiller,

|  |  |
| --- | --- |
| at | ansøgning om 20-årigt kreditforeningslån 3.724.000 kr. godkendes, og |
| at | den afledte huslejestigning 17,08 % godkendes. |

Beslutning fra Økonomiudvalget, 21. november 2024, pkt. 7:

Indstillingen anbefales.

### Beslutning

Indstillingen godkendt.